Tags: Cas Vos., Duisend dae op jou spoor, Onderhoud met Cas Vos, Zandra Bezuidenhout	Wednesday, April 3rd, 2013 |
April 3rd, 2013 at 8:24 am Cas klink na ‘n deeglike “Derridansende digter” in Desmond se woorde. Lig en donker dans duiselingswekkend deurmekaar!
April 3rd, 2013 at 8:31 am “Die rym neem ook ‘n hele lewe in beslag” is Periandros se woorde in D.J.Opperman se “Periandros van Korinthe”. J.C. Kannemeyer het dit as die titel van sy outobiografie gebruik.
April 3rd, 2013 at 8:49 am Oeps – regstelling – “A madness must watch over thinking.”
April 3rd, 2013 at 10:07 am Re Cas se opmerking “Daar is net, beskamend genoeg, te min lesers vir te veel digters.” Die digter is volgens my deur en deur ‘n dekonstrueerder. In A Taste for the Secret Derrida vergelyk dekonstruksie (geskenk van die dood is ‘n ander bynaam (“nickname”)vir dekonstruksie)nie verniet ‘n paar keer met ‘n aardbewing nie. Dit is dalk hoekom lesers skrikkerig is vir die digkuns.’n Mens (leser of skrywer) moet braaf wees om die digkuns te kan aanpak – dit skud jou tot in jou fondasie. Die digkuns is ‘n soort besoeking – dit gaan die verstand letterlik te bowe en min mense is braaf genoeg (of het genoeg tyd oor) vir hierdie versoeking …
April 3rd, 2013 at 11:49 am Natuurlik is jy reg, Daniel. D.J. Opperman is die opperman van die segging “Die rym neem ‘n hele lewe in beslag.” Ek het na die titel van J.C Kannemeyer se outobiografie verwys omdat ek oor rym in die digkuns geskryf het. Dit neem ook ‘n hele lewe in beslag, ten minste as die digter willens en wetens rym gebruik.
April 3rd, 2013 at 11:54 am Maria, baie dankie vir jou betekenisvolle en sinvolle kommentare. Jy het die spore in die bundel fyn ver-ken. Spore van gister, vandag en anderdag. Al is gedigte ontglippend soos ‘n skoenlapper kan ons nogtans op die ritme en rym dans tot die naguur moeg gebrand is.
April 3rd, 2013 at 3:21 pm Cas, ek wou nog s^e: Baie geluk met die bundel!
April 3rd, 2013 at 3:23 pm Daniel, baie dankie. Ek waardeer dit.
April 3rd, 2013 at 4:35 pm ‘n Baie insiggewende gesprek met ‘n voortreflike digter. Dit is altyd lekker as ‘n onderhoudvoerder die leser in die kop van die digter kan plaas en laat sien wat hy dink, voel, proe en asemhaal.
April 6th, 2013 at 11:35 am Louis, dankie vir jou gewaardeerde opmerking.
April 10th, 2013 at 12:59 pm Dit het onder my aandag gekom dat Cas Vos my naam gebruik op die flapteks van sy jongste digbundel sonder dat hy my geraadpleeg het en sonder dat hy my toestemming gevra het. Ek dra geen kennis van die inhoud van sy nuwe bundel nie en weet dus nie of ek op hierdie manier daarmee geassosieer wil wees nie.. Ek het hom by herhaling daarop gewys dat dit onvanpas is dat hy my naam so misbruik omdat ek dit beskou as ‘n bemarkingstrategie en reklame vir sy nuwe bundel. Ek het hom gevra om die eerbare weg te volg en die saak reg te stel maar hy reageer nie op my versoek nie…
April 10th, 2013 at 6:00 pm Die gebruik van kommentaar ten aansien van vorige werke is algemene praktyk. Ek neem egter kennis van prof Cloete se besware en sal met hom in verbinding tree.
April 16th, 2013 at 11:16 pm Dit het vroeër vandag onder my aandag gekom dat ek my in dieselfde onbenydenswaardige posisie as prof. Cloete bevind: in die vorm van ‘n flapteks in Cas Vos se jongste bundel, ‘Duisend dae op jou spoor’, wat ek nog nie onder oë gehad het nie. Op prof Cloete se kritiek hierbo is Vos vinnig om sy optrede te vergoelik met die volgende: “Die gebruik van kommentaar ten aansien van vorige werke is algemene praktyk.” Algemene praktyk, heeltemal korrek, maar in die professionele boekbedryf wanneer uitsprake oor ‘n skrywer se vorige werk gebruik word om ’n nuwe boek te bemark, word daar a) gewoonlik aangedui op watter werk die blurb betrekking het, & b) toestemming verkry van die skrywer om sy uitspraak & naam te gebruik vir bemarkingsdoeleindes. Jy werk aan die einde van die dag met ’n skrywer se reputasie.
Daar is egter ander implikasies ook: Vos se optrede word ’n manier om die boek se resepsie te manipuleer. En hier is die potensiële skade tweërlei: onervare resensente mag die boek vriendeliker behandel as wat dit stellig verdien, terwyl ervare resensente & literators (sowel as Cloete se lesers) sal wonder of prof Cloete sy gesonde oordeel kwyt is. Vos sien klaarblyklik niks verkeerd daarin om bv. mý naam te gebruik om sy boek te bevorder nie, ten spyte van die feit dat hy nie veel van my skryfwerk dink nie. Ek het vrede met ander se oordeel oor my werk, elkeen is immers op sy opinie geregtig. Maar ek hét ‘n probleem daarmee wanneer ek gebruik word, & geassosieer word met ’n boek wat ek nog steeds nié onder oë gehad het nie, deur ’n persoon wat nie die ordentlikheid gehad het om my toestemming te vra nie.
April 19th, 2013 at 11:04 am Ek het kennis geneem van Johann de Lange se kommentaar en sal met hom daaroor in verbinding tree
April 20th, 2013 at 8:47 pm Ek vind die bostaande ‘onderonsie’ uiters onsmaaklik. As ek my objektiewe opinie moet lug, is daar duidelik ‘n persoonlike vendetta wat deurskemer in bostaande woordewisseling. As my geheue my nie in die steek laat nie, is Cas Vos op vorige geleenthede in die openbaar geprys deur prof. Cloete, asook De Lange. In Vos se jongste bundel is daar selfs ‘n gedig opgedra aan prof. Cloete wat as ‘n baie opregte en eerbare gebaar oorkom. Om die gebruik van bogenoemde befaamde digters se name as ‘n reklamefoefie uit te maak, is uiters kleinlik. Dit is immers Vos se agtste bundel… Sal dit nie op ‘n professionele vlak meer gepas wees om soos volwassenes griewe in ‘n persoonlike hoedanigheid uit te stryk en nie vuil wasgoed op ‘n openbare forum te was nie? Ek laat dit daar…
April 20th, 2013 at 10:48 pm Me Liebenberg, ek is bevrees dis nie net jou geheue wat jou in die steek laat nie, jy is duidelik ook nie in staat om die argument te volg nie. Begin heel voor, ek stel voor by ‘n chronologiese oorsig, iets met sê maar 3 tabelle.
April 21st, 2013 at 10:27 pm Snaaks hoe jou enorme waardetoevoeging tot Duskant die Donker se indrukwekkende inleiding vinnig vergete is… Prof Cloete se resensie in Beeld oor Die Afdruk van Ons Hande was ook baie gunstig. Daarom voel ek nie dat dit my geheue is wat my in die steek laat nie, dus volstaan ek by my argument dat hierdie ‘n persoonlike vendetta is en 3 tabelle is nie nodig om dit raak te sien nie. Deur iemand aan te val met mislukte sarkasme spreek ook boekdele van ‘n persoon se karakter.
April 22nd, 2013 at 8:57 am Dis letterkundige protokol om toestemming te vra vir ‘n plasing van ‘n aanhaling geskryf oor ‘n ander teks. In hierdie geval word die vorige werk se titel nie vermeld nie (of die teks waaruit aangehaal word), wat die indruk skep dat beide De Lange en Cloete hierdie bundel kondoneer. Wat nie die geval is nie. Wanneer JM Coetzee byvoorbeeld Isobel Dixon se jongste bundel of Ron Irwin se debuutroman aanprys, het hy die manuskrip via die uitgewer ontvang met ‘n versoek vir ‘n blurb. Hier is dit nie die geval nie. Die subliminale seduksie van ‘n skrywer se naam beteken dat hy vrede het met die inhoud en dat hy dit aanprys. Lesers in boekwinkels sien dit as sodanig. Daar is weer skrywers wat verkies dat daar geen “blurb” moet verskyn nie en dat die boek sy eie roete moet volg. De Lange en Cloete is uitstekende digters met ‘n posisie binne die Afrikaanse digkuns. Dis geen vendetta nie; dit gaan om ‘n beginsel.
April 22nd, 2013 at 2:51 pm Prof Vos het aan my in persoonlike hoedanigheid geskryf & verduidelik waarom hy opgetree het, soos hy opgetree het. Dit gaan hier om beginselsake & ook basiese hoflikheid. Die feit dat ek gunstig oor ‘n boek van ‘n skrywer geoordeel het in die verlede beteken nie dat ek alle toekomstige werke, ongesiens, ewe gaaf mag vind nie. Die korrekte pad sou gewees het as Prof Vos sy ms. aan beide my & Prof Cloete voorgelê het & gevra het of ons sal omgee as hy flaptekste wat ons vir vroeër publikasies van hom geskryf het, kan gebruik (& dat die vroeër publikasies by die naam genoem sal word sodat daar nie verwarring ontstaan by oningeligtes dat ons flaptekste spesiaal vir die huidige bundel geskryf is nie).